Ribe Stifts Adresseaviser, 1836-09-13
Udenlandske Efterretninger. Spanien. De rette Tilhængere af den demokratiske Constitution af 1812 have endnu ingen ret Tillid til det nærværende Ministerium. Man erindrer, at det var Calatrava, der, som Justitsminister, i Aaret 1823 i Cadix gjorde det Forslag, at gjengive Kongen Enevoldmagten - et Forslag, som vel var fremkaldt af Nøden og ei heller reddede Calatrava fra Proskriptionslisten, men dog nu giør ham mistænkt for ikke at høre til Constitutionens sande og trofaste Venner. Mistilliden er bleven forøget ved den Yttring, som Dronningens tidligere omtalte aabne Brev indeholder om Nødvendigheden af, at Forfatningen af 1812 maatte i enkelte Puncter undergaae de Forandringer, som Tiden fordrede, ved hvilken Yttring man finder det noksom antydet, at det er Regjeringens Hensigt at me hiin Forfatning efter de øvrige europæiske Conitutioner. En følge af denne Mistillid er, at skjønt Constitutionen er proclammeret, gjøre dog Juntaerne omkring i Provindserne endnu ikke Mine til at ville opløse sig; ja Juntaen i Malaga har i en Addresse tilkjendegivet Regentinden, at den vil blive sammen, indtil den faaer fuld Forviisning om, at Nationens Forventninger ikke blive skuffede; thi den sørgelig Erfaring har lært Malaga, hvor bedragerske alle politiske Programmer ere. Juntaen nærer ingen Tvivl og Reenheden af hendes Majestæts Hensigter; men den tvivler meget om Fastheden af de Mænds Grundsætninger, som ere kaldte til Deelagtighed i Regjeringen. Da den derfor ikke for det Første vil opløsee sig, saa beder den, at hendes Majestæts Regjering vil henvende sig til den alene i alle offentlige Anliggender. En Correspondents-Efterretning, som dog øiensynlig er indtagen mod den nærværende Tingenes Orden, fortæller, at Forvirring tager Overhaand i Hæren, fordi Officererne efterhaanden træde ud; thi Underofficererne - hedder det - ere siden deres Collegats, Sergeant Garcias, Ophøielse blevne saa krye og saa overfyldte af Begeistring for Constitutionen, at Officererne ikke kunne nære sig ved dem. Jøvrigt synes Regjeringen, forsaavidt den ikke bindres ved den overordentlige Pengemangel, at gjøre Alt, for at vække den almindelige Tillid. Jndenrigsministeren har ved en Omgangsskrivelse paalagt samtlige Embedsmænd i Provindserne, at afskaffe alle de Jndretninger, som ikke kunne bestaae med Constitutionen og bringe andre meere passende i Forslag. Et kongeligt Decret anordner, at Nationalgarden i hele Spanien skal reorganiseres efter de Bestemmelser, som Cortesloven af 1822 indeholder. General Sevane er rykket udfra Madrid med 4000 Md., for at kæmpe mod Cat listerne i Gammel-Castilien og Guadalapara; ligeledes ere to Garderegimenter og eet Regiment Provindsial Militser afmarscherede til Nordarmeen. Før sin Afmarsch blev Sedane i flere anonyme Breve advaret om at tage sig i Agt, fordi adskillige hemmelige Selskaber havde besluttet hans Død; men Generalen har i offenlige Blade bedet disse skjulte Venner, at de slet ikke skulle være bekymrede for hans Skyld, eiheller gjøre sig Uleilighed med saadanne Advarslet; thi det er ham ganske ligegyldigt, om han skal leve eller døe, naar kun hans Liv maa være Fædrelandets Sag helliget, og Døden maa træffe ham under den troe Opfyldelse af hans Pligter. - Den engelske Gesandts Jndflydelse skal være meget stor, det hedder, at Ministrene raadføre sig med ham i ethvert Anliggende, som er af nogen Vigtighed. - Pariserbladet "Nouvelle Minerve" indeholder en særdeles vigtig Efterretning, dersom den ellers er sand. Det beretter nemlig, at Don Carlos har fra sit Hovedqvarteer Onnatte udstedt en Proclamation, hvori han tilkjendegiver sine Tropper, at han vil gjøre en hurtig Ende paa Krigen; men at han dog er nødt til at forlade sin tappre Hær paa nogle Dage, fordi et høist vigtigt Anliggende kalder ham til Paris. Er det virkelig saa, da maa man vel antage Et af To: enten at D. Carlos har opgivet sit Parti og nu søger et skikkeligt Paaskud til at liste, sig bort, eller at han virkelig, indbuden eller uindbuden, gaaer til Paris, forat drage Fordeel af Ludvig, Philips ugunstige Stemning mod den spanske Constitution. Jøvrigt ere Efterretningerne fra Norden ubetydelige og indskrænke sig til at berette, at Castors Vande er bleven aldeles slaaet i Nærheden af Balmaleda og har mistet 300 Døde og 120 Fanger; at Go mes skal, der siges ikke hvor, have tilføiet de Constitutionelle et Nederlag; at den carlistiske Overgeneral, Villareal, har med 6000 Md. sat sig i Bevægelse mod Santander til, og at en Afdeling af den brittiske Hjælpelegion er rykket ud, forat iagttage ham. Den spanske Chargs d'Affaires i Brüssel, Ridder Argais, og Legationssecretæren, Hr. v. Agular, have, ligesom General Alava i Paris, vægret sig ved at sværge paa Constitutionen.